./data/stoa0275/stoa014/stoa0275.stoa014.opp-lat1.xml
Tertullian
Denique intra terminos suos patrios non tanti habentur Semper abundantia contumeliosa in semetipsam est  Apud barbarosquosdam, quia vernaculum est aurum et copiosum, auro vinctosin ergastulis habent, et divitiis malos onerant, tanto locupletiores,quanto nocentiores  Aliquando revera inventum est, quomodoet aurum non ametur  Gemmarum quoque nobilitatemvidimus Romae de fastidio Parthorum et Medorum ceterorumquegentilium suorum coram matronis erubescentem, nisi quod necad ostentationem fere habentur  Latent in cingulis smaragdi,et cylindros vaginae suae solus gladius sub sinu novit, et inperonibus uniones emergere de luto cupiunt  Nihil denique tamgemmatum habent, quam quod gemmatum esse non debet, si noncomparet, aut ideo comparet, ut neglectum quoque ostendatur